recursal/SuperWikiNEXT-32B huggingface dataset:
**சரோஜ் பாண்டே** (*Saroj Pandey*-பிறப்பு சூன் 22,1968) ஓர் இந்திய அரசியல்வாதி மற்றும் இந்திய நாடாளுமன்றத்தின் மேலவையான மாநிலங்களவை உறுப்பினர் ஆவார். இவர் பாரதிய ஜனதா கட்சியின் தேசிய பொதுச் செயலாளராகவும் பணியாற்றினார். மாநிலங்களவை உறுப்பினராகப் பதவி ஏற்கும் முன்னர் துர்க் மக்களவை உறுப்பினராக 15வது இந்திய மக்களவைக்குத் தேர்ந்தெடுக்கப்பட்டார். மேலும் சத்தீசுகர் சட்டமன்ற உறுப்பினராகவும் பணியாற்றி இருந்தார்.

இளமை
----

சரோஜ் பாண்டே 22 சூன் 1968-இல் சியாம்ஜி பாண்டே மற்றும் குலாப் தேவி பாண்டே ஆகியோருக்கு மகளாகப் பிறந்தார். இவர் முது அறிவியலில் (குழந்தைகள் மேம்பாடு) பட்டம் பிலாய் மகளிர் கல்லூரியில் (பண்டிட். இரவிசங்கர் பல்கலைக்கழகம், ராய்ப்பூர்) படித்துப் பெற்றார்.

அரசியல் வாழ்க்கை
----------------

முதன்முதலில் 2000ஆம் ஆண்டில் பாண்டே துர்க் மாநகரத் தந்தையாகத் தேர்ந்தெடுக்கப்பட்டார். 2005ஆம் ஆண்டில் மீண்டும் போட்டியிட்டுத் தேர்ந்தெடுக்கப்பட்டார். 2008ஆம் ஆண்டில் வைசாலி நகரின் சட்டமன்ற உறுப்பினராகத் தேர்ந்தெடுக்கப்பட்ட இவர் 2009ஆம் ஆண்டு இந்திய பொதுத் தேர்தலில் துர்க் தொகுதியில் பாஜக கட்சி சார்பில் போட்டியிட்டு மக்களவை உறுப்பினர் ஆனார். ஏப்ரல் 2013-இல், இவர் பாரதிய ஜனதாக மகிளா மோர்ச்சா (பாரதிய ஜனதா கட்சியின் மகளிர் பிரிவு) தேசியத் தலைவராக நியமிக்கப்பட்டார். 2014 மக்களவைத் தேர்தலில் காங்கிரசின் தாம்ரத்வாஜ் சாகுவிடம் தோல்வியடைந்தார். ஆனால் தோல்வியடைந்த போதிலும் இவர் பாரதிய ஜனதா கட்சி தேசிய பொதுச் செயலாளராக நியமிக்கப்பட்டார். பின்னர் மார்ச் 2018-இல் மாநிலங்களவைக்கு உறுப்பினராகத் தேர்ந்தெடுக்கப்பட்டார்.

கட்சியின் பொதுச் செயலாளராகவும் செய்தித் தொடர்பாளராகவும் பணியாற்றிய பின்னர் இவர் பாஜக மகிளா மோர்ச்சாவின் தேசியத் தலைவராகப் பொறுப்பேற்பதற்கு முன்பு பாஜகவின் தேசியச் செயலாளர் பதவியை வகித்தார்.

விருதுகளும் அங்கீகாரமும்
------------------------

ஒரே நேரத்தில் மாநகரத் தந்தை, சட்டமன்ற உறுப்பினர் மற்றும் நாடாளுமன்ற உறுப்பினர் பதவியை வகித்ததற்காக சரோஜ் பாண்டே உலக சாதனையை நிகழ்த்தியுள்ளார். மேலும் இந்த சாதனை கின்னஸ் உலக சாதனைகள் புத்தகத்திற்கும் லிம்கா சாதனை புத்தகத்திற்கும் பரிந்துரைக்கப்பட்டுள்ளது. நகர துர்க். நீண்ட காலம் தொடர்ந்து 10 ஆண்டுகள் இருந்த சாதனையையும் இவர் படைத்துள்ளார். மேலும் சிறந்த மாநகரத் தந்தை விருதையும் பெற்றுள்ளார்.

மேற்கோள்கள்
-----------

1. ↑  "Third assembly" (PDF). *cgvidhansabha.gov.in*. பார்க்கப்பட்ட நாள் 24 August 2020.
2. 1 2  "Detailed Profile: Km. Saroj Pandey". Government of India. Archived from the original on 24 May 2014. பார்க்கப்பட்ட நாள் 2 June 2017.
3. ↑  "Vijay Goel appointed BJP general secretary". *தி இந்து*. April 2008 இம் மூலத்தில் இருந்து 2008-04-23 அன்று. பரணிடப்பட்டது.. .
4. ↑  "Sushree Saroj Pandey speech while taking charge as Mahila Morcha President: 24.04.2013". *YouTube*. Bharatiya Janata Party. Archived from the original on 2021-12-21. பார்க்கப்பட்ட நாள் 24 August 2020.
5. ↑  "Netapedia.in". *www.netapedia.in*. பார்க்கப்பட்ட நாள் 31 January 2020.
6. ↑  "A mayor versus a four-time winner". *தி இந்து*. 10 April 2009 இம் மூலத்தில் இருந்து 16 April 2009 அன்று. பரணிடப்பட்டது.. .
7. ↑  "Saroj Pandey: BJP's Saroj Pandey wins Rajya Sabha poll from Chhattisgarh". .

வெளி இணைப்புகள்
---------------

* Lok Sabha member biography - Saroj Panday
**அசுவத்தாமா** ( *Aswathama*) தெலுங்குத் திரைப்படங்களில் பணிபுரிந்த ஓர் இசையமைப்பாளர். இவர் 50க்கும் மேற்பட்ட படங்களுக்கு இசையமைத்துள்ளார். பி. என். ரெட்டி இயக்கிய *தேவதா* (1941) படத்தில் குழந்தை நடிகராக அறிமுகமானார். *பாக்யலட்சுமி* மற்றும் *தியாகையா* ஆகிய படங்களில் சிறிய வேடங்களில் நடித்தார். பின்னர் இசை உதவியாளராக பணிபுரிந்து இசை அமைப்பாளராக ஆனார்.

வாழ்க்கை
--------

அசுவத்தாமா 1927ல் ஆந்திரப் பிரதேசத்தின்நரசாபுரத்தில் பிறந்தார். இவரது தந்தை வரதாச்சாரி ஜலியான்வாலா பாக் படுகொலை நடந்த நேரத்தில் இராணுவ தளபதியாக பணியாற்றினார். பின்னர், இவரது தந்தை இராணுவத்தை விட்டு வெளியேறி துறவியாக மாறினார். இவரது தாயார் தனது குழந்தைகளை அழைத்துக்கொண்டு சென்னையிலுள்ள தனது சகோதரரின் வீட்டிற்கு குடிபெயர்ந்தார். அசுவத்தாமாவின் குழந்தைப் பருவம் மிகவும் கடினமாக இருந்தது. குடும்பத்தை நடத்துவதற்காக சிறு சிறு வேலைகள் செய்து பணம் சம்பாதித்து வந்தார். சிறுவயதிலிருந்தே இசையில் ஆர்வம் கொண்டிருந்தார். தெண்டுலூரி சிவராமையா, மகாவாடி வெங்கடப்பய்யா, டைகர் வரதாச்சாரியார் மற்றும் துவாரம் வேங்கடசுவாமி ஆகியோரிடம் இசையை முழுமையாகக் கற்றார். மல்லாடி ராமகிருஷ்ண சாஸ்திரி, சமுத்ராலா ராகவாச்சார்யா போன்றோர் இவருக்கு ஆதரவளித்தனர். 1951 இல் கமலா என்பவரை மணந்தார். சென்னை அனைத்திந்திய வானொலியில் சில காலம் கலைஞராகப் பணியாற்றினார். இவர்களுக்கு விஜயராகவன் என்ற ஒரு மகனும், காயத்திரி, சியாமளா என்ற இரண்டு மகள்களும் உள்ளனர். இவரது இரண்டு மகள்களும் புகழ்பெற்ற வீணை கலைஞர்கள்.

இவரது மகள் காயத்திரி தமிழ் நாடு அரசால் அதன் இசை, நுண்கலை பல்கலைக் கழகத்தின் முதலாவது துணைவேந்தராக 2013 முதல் 2016 வரை பதவி வகித்தார். முன்னதாக தமிழக அரசு இசைக் கல்லூரிகளுக்கான இயக்குநராகவும் அரசு இசைக் கல்லூரியின் முதல்வராகவும் இருந்துள்ளார்.

இறப்பு
------

1975ஆம் ஆண்டு மே 20ஆம் தேதி தனது 48வது வயதில் சென்னையில் காலமானார்.

மேற்கோள்கள்
-----------

1. ↑  Balasubramanian, V. (17 December 2009). "On a nostalgic November evening". *தி இந்து*.
2. ↑  இசைப் பல்கலைக்கழகத்தின் துணைவேந்தரானார் வீணை காயத்ரி
3. ↑  "Tamilnadu Music and Fine Fine Arts University". Archived from the original on 2014-03-02. பார்க்கப்பட்ட நாள் 2014-02-05.

வெளி இணைப்புகள்
---------------

* ஐ.எம்.டி.பி இணையத்தளத்தில் அசுவத்தாமா
அமர்குடிரில் கே.பி.கிருஷ்ணகுமாரின் இரவீந்திரநாத் தாகூரின் சிலை
**கே. பி. கிருஷ்ணகுமார்** (*K. P. Krishnakumar*) (1958 - 26 டிசம்பர் 1989) ஒரு இந்திய சிற்பி மற்றும் ஓவியர் ஆவார்.

வாழ்க்கை
--------

கிருஷ்ணகுமார் கேரளாவிலுள்ள குட்டிப்புரத்தில் பிறந்தார். இவர் விஸ்வபாரதி பல்கலைக்கழகத்தில் பயின்றார்.

கிருஷ்ணகுமார் இந்திய தீவிர ஓவியர்கள் மற்றும் சிற்பிகள் சங்கத்தை வழிநடத்த உதவினார். அது அவரது மரணத்தைத் தொடர்ந்து இல்லாமல் போனது.  

இவர் 26 டிசம்பர் 1989 அன்று தற்கொலை செய்து கொண்டார்.

கலை
---

கிருஷ்ணகுமாரின் படைப்பில் பல இளைஞர்களின் உருவங்கள் உள்ளன, அவை சுய உருவப்படங்கள் என்று ஜாவேரி பரிந்துரைக்கிறார்.  அவரது *வாஸ்கோடகாமா* (1985) காலனித்துவத்தின் கருப்பொருள்களை ஆராய்வதாக வைமா வாதிடுகிறார்.  அவர் பாப்லோ பிக்காசோ, அகஸ்டே ரோடின் மற்றும் இயக்குனர் ஜீன்-லூக் கோடார்ட் ஆகியோரின் தாக்கம் இவரிடம் இருந்தது.

கிருஷ்ணகுமார் 2013 இல் கொச்சி-முசிரிஸ் பைனாலேயில் காட்சிக்கு வைக்கப்பட்டார்

மேற்கோள்கள்
-----------

1. ↑ . 30 December 2012.
2. ↑  Jhaveri 2014, ப. 55, 58.
3. ↑  Wyma 2007, ப. 11.
4. ↑  Jhaveri 2014, ப. 55.
5. 1 2  Jhaveri 2014, ப. 56.
6. ↑  Jhaveri 2014, ப. 122.
7. ↑  "In memory of a talented artist". *தி நியூ இந்தியன் எக்சுபிரசு*. 18 February 2013. .

வெளி இணைப்புகள்
---------------

* கே.பி.கிருஷ்ணகுமாரின் படைப்புகள் குறித்து சிவாஜி பணிக்கர்
* *மலையாள மனோரமாவில்* கிருஷ்ணகுமாரின் படைப்புகளின் கண்காட்சி பற்றிய அறிக்கை
**ஜவகர் கோளரங்கம்** (*Jawahar Planetarium*) என்பது இந்தியாவின் உத்தரப் பிரதேசத்தில் உள்ள பிரயாக்ராஜ் நகரில் அமைந்துள்ளது. இது 1979-இல் கட்டப்பட்டது. இக்கோளரங்கம் நேரு-காந்தி குடும்பத்தின் முன்னாள் வசிப்பிடமான ஆனந்த பவனுக்கு அருகில் அமைந்துள்ளது. ஆனந்த பவன் தற்போது அருங்காட்சியகமாக உள்ளது. இது 'ஜவகர்லால் நேரு நினைவு நிதி' (1964-இல் நிறுவப்பட்டது) மூலம் நிர்வகிக்கப்படுகிறது. இதன் தலைமையகம் புது தில்லியில் உள்ள தீன் மூர்த்தி பவனில் உள்ளது.

ஒவ்வொரு ஆண்டும், இந்தியாவின் முதல் பிரதமரின் பிறந்தநாளான நவம்பர் 14 அன்று, ஜவகர்லால் நேரு நினைவு நிதியத்தின் அனுசரணையில் ஏற்பாடு செய்யப்படும் மதிப்புமிக்க 'ஜவகர்லால் நேரு நினைவு விரிவுரை' கோளரங்கத்தில் நடத்தப்படுகிறது.

மேலும் பார்க்கவும்
------------------

* இந்தியாவில் வானியல் தொலைநோக்கு நிலையம்
* நேரு கோளரங்கம்
* சுவாமி விவேகானந்தர் கோளரங்கம், மங்களூர்

மேற்கோள்கள்
-----------

1. ↑  "Schoolchildren imparted training to view solar eclipse". *தி டைம்ஸ் ஆஃப் இந்தியா*. 17 July 2009 இம் மூலத்தில் இருந்து 25 September 2012 அன்று. பரணிடப்பட்டது.. .
2. ↑  Institutions JNMF.
**உளவியல் புதினம்** (Psychological novel) என்பது ஒரு இலக்கிய வகை ஆகும்.  இப்புதினங்கள் அகமனப் பாத்திரப் படைப்புக்கும் வெளிப்புற நடவடிக்கைக்கான நோக்கங்கள், சூழ்நிலைகள், உள் நடவடிக்கைகள் இவற்றுக்கும் முதன்மை தருகின்றது. இவை என்ன நடந்தது என்று கூறுவதில் மன நிறைவடையாமல் செயல்களின் உள்நோக்கத்தையும் வெளிப்படுத்துகிறது. பாத்திரமும் பாத்திரப் படைப்பும் முத்ன்மை வாய்ந்ததுலிவ்வகை புதினங்கள் மற்ற வகைகளை தவிர்த்து அடிக்கடி பாத்திரங்களின் உளவியல் பான்மைகளை விவரிப்பதில் மூழ்கி விடுகிறது. உளவியல் புதினங்கள் என்பது மனிதர்களின் உளவியல் சிந்தனை ஓடைகள் பற்றிய கதைகள் ஆகும். சில கதைகள் தனிமையில் பேசுவது(உணர்வோடை), நினைவுகள் மீட்பு(மலரும் நினைவுகள்) போன்றவைகளைப் பயன்படுத்திப் பாத்திரங்களின 
உளப்பான்மைகளை விளக்குவதற்கு பயன்படுத்துவார்கள்.

தொடக்க கால புதினங்கள்
---------------------

ஜென்ஜியின் கதை, ஜப்பானில் 11-வது நூற்றாண்டில் எழுதப்பட்ட இப்புதினமே முதல் உளவியல் புதினமாக கருதப்படுகிறது. உளவியல் புதினம், ஒரு இலக்கிய வகையாக, முதலில் எழுச்சி பெற துவங்கியதற்கு முக்கிய எடுத்துக்காட்டு, சாமுவேல் இரிச்சர்டின் மனக்கிளர்ச்சி புதினமான பமீலா ஆகும்.

பிரெஞ்சு இலக்கியத்தில் சண்டாலின் சிவப்பு மற்றும் கருப்பு, தொடக்க கால உளவியல் புதினத்திற்கு எடுத்துக்காட்டாக கருதப்படுகிறது. புதினங்களின் கலைக்களஞ்சியத்தின்படி நவீன உளவியல் புதினத்தின் ஆரம்பம், நோபல் பரிசு பெற்றவரான நுட் ஆம்சனின் பட்டினி (1890), மர்மங்கள் (1892), பான் (1894), விக்டோரியா (1898) போன்ற நூல்களை கூறலாம்.

குறிப்பிடத்தக்க புதினங்கள்
--------------------------

இவ்வகையின் மிகப்பெரிய எழுத்தாளர் பியோதர் தோஸ்தோயவுசுகி ஆவார். இவருடைய புதினங்களில், குறிப்பாக கரமாசாவ் சகோதரர்கள், குற்றமும் தண்டனையும், அசடு போன்றவை பெரும்பாலும் பாத்திரங்கள் எவ்வாறு உண்மையான் உலக சூழ்நிலைகளைக் கையாள்கிறார்கள் என்பதை காட்டுகிறது.

அமெரிக்க ஐக்கிய மாநிலங்களின் இலக்கியத்தில் ஃஎன்றி ஜேம்சு, பாட்ரிக் மெக்கிராத், ஆர்த்தர் மில்லர், எடித் வார்டன் போன்றோர்கள் நடப்பு உளவியல் நடைமுறையைப் பயன்படுத்திய முக்கிய பங்களிப்பாளர்கள் ஆவார்கள்.

துணை வகைகள்
-----------

**உளவியல் வியன்புனைவு** என்பது கற்பனையான நடப்பு உளவியலை விவ்ரித்துக் கிளச்சியூட்டும் புதினத்தின் வகை ஆகும். உள்மனம் பாத்திரங்களின் மனநிலை படைப்புகளில் வலியுறுத்தப்படுகின்றது. இதன் சிக்கல்கள் காரணமாக, இவ்வகையில் மர்மம், நாடகம், நடவடிக்கை , திகில்-பெரும்பாலும் உளவியல் திகில் உருவாக்கத்தை உள்ளடக்கியதாக இருக்கும். இவை துப்பறியும் கதையின் ஒற்றுமைகளைப் பெற்றிருக்கும்.

**உளவியல் திகில்** : உளவியல் திகில் என்பது திகில்சார் உளவியல் புதினத்தின் வகை ஆகும். இக்கதை திகிலை உண்டாக்க பாத்திரத்தின் உளவியல், உணர்வு, மனக் கூறுகளை பயன்படுத்துகிறது.

**உளவியல் நாடகம்** : உளவியல் நாடகம் என்பது உளவியல்சார் நாடக, நாடகப் பாங்குப் புதின வகைகள் ஆகும். இந்நாடகப் படைப்பில் உணர்வோடை, மனக் கிளர்வு, உளவியல் தகவமைவுகளில் கவனம் செலுத்துகிறது.

மேற்கோள்கள்
-----------

1. ↑
2. ↑   "Northern Europe". *The Encyclopedia of the Novel, A–Li*. (2011). Blackwell Publishing. 583. ISBN 978-1-4051-6184-8. அணுகப்பட்டது 6 February 2012. "The most significant novelist of the Scandinavian countries is Knut Hamsun, who almost singlehandedly created the modern psychological novel through the publication of four works that probe the human subconscious, *Sult* (1890, *Hunger*), *Mysterier* (1892, *Mysteries*), *Pan* (1894), and *Victoria* (1898)."
**உயிரி எரிபொருள்** (*biofuel*) என்பது அண்மையில் செத்துப் போன உயிரிப் பொருட்களில் இருந்து (குறிப்பாகப் புதர் அல்லது தாவரம்) உருவாக்கப்படும் எரிபொருளாகும். அது திண்மமாகவோ, திரவமாகவோ, வளிமமாகவோ இருக்கலாம். புதைபடிவ எரிபொருளும் (*fossil fuels*) இதுபோன்றே உயிரி மற்றும் தாவர மூலங்களில் இருந்து பெறப்பட்டாலும், அந்த உயிரிகள் பல்லாயிரம் காலத்துக்கும் முன்னரே இறந்து போனவை.

பொதுவாக, உயிரி எரிபொருள் என்பது எந்தவொரு கரிம (உயிரி) மூலத்தினின்றும் உருவாக்க இயலும். ஆனால், அவற்றில் பரவலாய்ப் பயன்படுவது சூரிய ஒளியைப் பெற்று ஒளிச்சேர்க்கை செய்யும் தாவர இன வகைகளே. உயிரி எரிபொருள் உருவாக்கப் பல வகையான தாவரங்கள் பயன்படுகின்றன.

உயிரி எரிபொருட்கள் உலகெங்கும் பயன்படுத்தப் படுகின்றன. உயிரி எரிபொருட் தொழிற்சாலைகள் ஐரோப்பா, ஆசியா, மற்றும் அமெரிக்க நாடுகளில் பரவலாகி வருகின்றன. பெரும்பாலும் வாகன எரிபொருளாக இவை பயன்படுகின்றன.

உயிரி எரிபொருட்களுக்கான தேவை அதிகரிக்க அதிகரிக்க அதனால் சில பிரச்சினைகளும் உண்டாகின்றன. இவற்றிற்கான மூலப்பொருட்களைப் பயிர் செய்ய வேண்டிக் காடுகள் அழிவதும், உணவுப் பொருட்களுக்குத் தட்டுப்பாடு உண்டாவதும் குறிப்பிடத்தக்க பிரச்சினைகள். விளைச்சலை அதிகரிக்க வேண்டிப் பயன்படுத்தப்படும் பூச்சிக்கொல்லி மருந்துகள் முதலியனவற்றால் சுற்றுச்சூழல் மற்றும் நீர்நிலைகள் மாசடைவதும் உண்டு.

உயிரி எரிபொருள் உற்பத்தியை நுட்பியல் வழியாகப் பார்க்கும் போது குறிப்பாக இரண்டு முறைகளைக் கருதலாம்.

* கரும்பு, சர்க்கரைவள்ளிக்கிழங்கு முதலியனவற்றைக் கொண்டு ஈசுட்டு மூலம் நொதிக்க வைத்து எத்தனால் என்னும் எரிபொருள் தயாரிப்பது
* இயற்கையாக நெய் உருவாக்கும் தாவரங்களை (எ-டு ஆமணக்கு) வளர்த்து, அவற்றில் இருந்து நெய்யை எடுப்பது. இந்த நெய்களைச் சூடாக்கினால் அவற்றின் பிசுக்குமை குறையும் என்பதால், அவற்றை நேரடியாக டீசல் எந்திரங்களில் எரிக்கலாம். அல்லது, இந்த நெய்களை வேதிச்செலுத்தங்கள் (chemical processes) மூலம் [[உயிரி எரிபொருள்(டீசல்) தயாரிக்க உபயோகிக்கலாம்.

இவை தவிர, வெறும் மரம்/கட்டைகளை வைத்து மரவளி, மெத்தனால், எத்தனால் போன்ற எரிபொருட்களையும் உருவாக்கலாம் என்று ஆராய்ச்சியாளர்கள் முனைந்து கொண்டிருக்கிறார்கள்.

காண்க
-----

* நுண்ணுயிரெரிபொருள்
* உயிரி தீசல்

மேற்கோள்கள்
-----------

1. ↑  "Renewables Report 2022". *IEA*.
2. ↑  "Biofuel is approaching a feedstock crunch. How bad? And what must be done?". *Energy Post* (in பிரிட்டிஷ் ஆங்கிலம்). 2023-01-23. பார்க்கப்பட்ட நாள் 2023-01-30.
3. ↑  "How to scale Sustainable Aviation Fuel in the next decade". *World Economic Forum* (in ஆங்கிலம்). பார்க்கப்பட்ட நாள் 2023-01-30.
ஆங்கில இலக்கணத்தில் பெயர்களைக் குறிப்பிட்டுக் காட்டும் சொற்கள் உண்டு. அவற்றைத் தமிழில் **குறிப்பெயர்** எனலாம். இந்தக் குறியீட்டு மொழியியல் நெறி பிறமொழிகளிலும் உண்டு. ஆங்கித்தில் இதனை language Article அல்லது Grammar Article என்பர். 

ஒரு, ஓர், சில, பல, எல்லாம், இல்லாமை, முழுமை போன்ற சொற்கூறுகளைக் கொண்டு பெயரைக் குறிப்பிட்டுக் காட்டுவர். அந்த இந்த, உந்த என வரும் சொற்களைத் தமிழ் சுட்டெழுத்துச் சொல் எனக் குறிப்பிடுகிறது. அதுபோல எந்த, யார் என்னும் சொற்களையும் வினா-எழுத்துச் சொல் எனக் குறிப்பிடுகிறது. 

குறிப்பெயர்கள் பெயர்ச்சொல்லுடன் ஒன்றி அதை மேலும் தெளிவாக விவரிக்கும் ஒரு சொல். அது சில நேரங்களில் பெயர்ச்சொல்லின் எண்ணையும் கொள்ளளவையும் கூட உணர்த்திவரும். எ-கா: *the*, *a*, *an*, *some* போன்றவை. குறிப்பிடும் பெயரின் உறுதித் தன்மை அல்லது இன்மையை உணர்த்தும் வழக்கம் உண்டு. பிற இடங்களில் சூழற்பொருள் கொண்டு புரிந்து கொள்ளப்படும் என்பர். 

ஆங்கிலத்தில் குறிப்பெயர்களை நான்கு வகையாக்கிக் காட்டுவர்.

* நிச்சயக் குறிப்பெயர் (Definite Article)
* நிச்சயமற்ற குறிப்பெயர் (Indefinite Article)
* பலவற்றுள் ஒன்றன் குறிப்பெயர் (Partitive Article)
* இன்மைக் குறிப்பெயர் (Zero Article)

மேலும் காண்க
------------

* இலக்கணம்
* ஆங்கில இலக்கணம்
* பிரெஞ்சு இலக்கணம்
* பிரெஞ்சு பெயர்ச்சொற்குறி
* இடாய்ச்சு பெயர்ச்சொற்குறி

குறிப்புகளும் மேற்கோள்களும்
---------------------------

1. ↑  Annamalai, E.; Steever, S.B. (1998). "Modern Tamil". in Steever, Sanford B.. *The Dravidian Languages*. London: Routledge. பக். 100–128. ISBN 0415100232.  at p. 109.
**அடூர் பவானி** (*Adoor Bhavani*) (1927 - 25 அக்டோபர் 2009) இந்தியத் திரைப்படத்துறையில் மலையாள சினிமாவில் பணியாற்றிய இந்திய நடிகை ஆவார். இவர் இராமு காரியத் இயக்கிய தேசிய விருது பெற்ற *செம்மீன்* (1965) திரைப்படத்தில் நடித்ததற்காக மிகவும் பிரபலமானவர் ஆவார். *முடியனாய புத்திரன்*, *துலாபாரம்*, கல்லிச்செல்லம்மா, *அனுபவங்கள் பலிச்சங்கள்* உட்பட சுமார் 450 படங்களில் நடித்துள்ளார்.  கே. மது இயக்கிய *சேதுராம ஐயர் சிபிஐ* திரைப்படம்தான் இவர் நடித்த கடைசித் திரைப்படம் ஆகும். இவர் ஒரு மேடை நடிகையும் மற்றும் பிரபல நாடகக் குழுவான KPAC உடன் தொடர்புடையவரும் ஆவார். 

பவானி திருவிதாங்கூரில் உள்ள அடூரில் பிறந்தார்.  இவரது சகோதரி அடூர் பங்கஜமும் ஒரு மலையாள திரைப்பட நடிகை ஆவார். அடூர் பவானி 25 அக்டோபர் 2009 அன்று இறந்தார்

விருதுகள் மற்றும் அங்கீகாரங்கள்
-------------------------------

1969 ஆம் ஆண்டில், கல்லிசெல்லம்மா படத்திற்காக பவானி இரண்டாவது முறையாக சிறந்த நடிகைக்கான கேரள மாநில திரைப்பட விருதை வென்றார். 1982-ஆம் ஆண்டில் நாடகத்துறையில் சிறப்பாக பங்களித்தமைக்காக கேரள சங்கீத நாடக அகாடமி விருதைப் பெற்றார்  2002 இல் மாத்ருபூமி - மெடிமிக்ஸ் மூலம் சலசித்ரா சபர்யா வாழ்நாள் சாதனையாளர் விருது அவருக்கு வழங்கப்பட்டது. 2008 ஆம் ஆண்டில், கேரள சங்கீத நாடக அகாடமி, நாடகம் மற்றும் நாடகத்திற்கான ஒட்டுமொத்த பங்களிப்பிற்காக பவானி மற்றும் பங்கஜம் ஆகியோரை கௌரவித்தது.

நாடகங்கள்
---------

* வேலுத்தம்பி தளவா
* மூலதானம்
* அஸ்வமேதம்
* துலாபாரம்
* முடியனய புத்திரன்
* யுத்தகாண்டம்
* பரித்ரநயம்
* பாம்சுலா
* ரங்கபூஜை
* பாசுபத்ராஸ்திரம்
* தண்டனைச் சட்டம்
* சக்ரவர்த்தினி
* பாடம் ஒண்ணு
* அன்யாயம்

மேலும் பார்க்கவும்
------------------

* தேசிய திரைப்பட விருதுகள்
* செம்மீன்

மேற்கோள்கள்
-----------

1. ↑  "Manorama Online". *Manorama Online* (in மலையாளம்). 2 December 2013. Archived from the original on 2 December 2013. பார்க்கப்பட்ட நாள் 26 November 2013.
2. ↑  "Adoor Bhavani passes away". 26 October 2009 இம் மூலத்தில் இருந்து 14 January 2020 அன்று. பரணிடப்பட்டது.. .
3. ↑  "അടൂര്‍ സഹോദരിമാര്‍, Interview - Mathrubhumi Movies" (in ml). 19 September 2008 இம் மூலத்தில் இருந்து 19 December 2013 அன்று. பரணிடப்பட்டது.. .
4. ↑  "Veteran actress Adoor Bhavani laid to rest". 26 October 2009. . 
[*தொடர்பிழந்த இணைப்பு*]
5. ↑  "Malayalam Actress Adoor Bhavani Passes Away". 25 October 2009 இம் மூலத்தில் இருந்து 30 March 2018 அன்று. பரணிடப்பட்டது.. .
6. ↑  "Kerala Sangeetha Nataka Akademi Award: Drama". Department of Cultural Affairs, Government of Kerala. பார்க்கப்பட்ட நாள் 26 February 2023.
**ஏறாவூர்** இலங்கையின் மட்டக்களப்பு மாவட்டத்தில் உள்ள ஒரு ஊர் ஆகும். மட்டக்களப்பு நகரில் இருந்து 15 கிமீ வடமேற்கே இந்த ஊர் அமைந்துள்ளது.

புவியியல் பின்னணி
-----------------

இலங்கையின் கீழ்த் தீசைப்புறமாக அமைந்துள்ள மட்டக்களப்பின் வடமேற்கே சுமாா் 12 கிலோ மீற்றா்களுக்கப்பால் ஏறாவூா்ப் பிரதேசம் அமைந்துள்ளது. இப்பிரதேசம் வடக்கே வங்கக் கடலையும், கிழக்கே "ஆறுமுகத்தான் குடியிருப்பு" எனும் தமிழ்க் கிராமத்தையும், மேற்கே செங்கலடிப் பிரதேசத்தையும், தெற்கே மட்டக்களப்புக் கடலோியையும் எல்லைகளாகக் கொண்டுள்ளது. ஏறாவூரின் கிழக்கு மேற்காக ஊடறுத்துச் செல்லும் புகையிரத, பிரதான வீதிகள் கிழக்கிலங்கையை நாட்டின் ஏனைய பகுதிகளுடன் இணைக்கின்றன. இப்பிரதேசம் கேந்திர முக்கியத்துவம் வாய்ந்ததாகவும் விளங்குகின்றது.

இப்பிரதேசமானது வடகீழ்ப் பருவக் காற்று, உகைப்பு, சூறாவளி மூலம் மழையைப் பெறுகிறது. குறிப்பாக, ஒக்டோபா் முதல் ஜனவரி வரையிலான காலப் பகுதியில் வடகீழ் பருவக் காற்று மூலம் கூடிய மழையைப் பெற்றுக்கொள்கிறது. இடையிடையே பெரும் வெள்ளப் பெருக்கும் ஏற்படுவதுண்டு. ஏப்ரல், ஆகஸ்ட் மாதங்களில் உகைப்பு மழையும் கிடைக்கின்றது. இது தவிர, நவம்பர், டிசம்பர் மாதங்களில் வங்காள விரிகுடாவில் தோற்றம்பெறும் அயன்மண்டல சூறாவளி மூலமும் கணிசமானளவு மழை வீழ்ச்சி 864 மில்லி மீற்றருக்கும் 3081 மில்லி மீற்றருக்கும் இடைப்பட்டதாகும்.

இப்பிரதேசம் தாழ் நாட்டு உலா் வலயத்தில் அமைந்திருப்பதால் வெப்பநிலையும் உயர்வாகக் காணப்படுகின்றது. வடக்கே கடலும், தெற்கே மட்டக்களப்பு கடலேரியும் காணப்படுவதால் வெப்பநிலை மட்டுப்படுத்தப்படுகிறது. வருடாந்த சராசரி வெப்பவீச்சு 25 பாகை "சீ"க்கும் 27.2 "சீ"க்கும் இடைப்பட்டதாகும்.

மிகக்குறைந்த ஆழத்திலேயே தரைக்கீழ் நீரைக் கொண்டுள்ள ஏறாவூா் பிரதேசம் சமதரையான நில அமைப்பைக் கொண்டதாகும். தென்னை, பனை, பூவரசு, முருங்கை, வேம்பு போன்ற மரங்களே இப்பிரதேசத்தின் பௌதீக கால நிலைத் தன்மைகேற்ப பிரதானமாக வளர்கின்றன.

பாடசாலைகள்
----------

* மட்/அறபா வித்தியாலயம்
* மட்/ஏறாவூர் தமிழ் மகா வித்தியாலயம்
* மட்/அலிகார் மத்திய கல்லூரி (தேசிய பாடசாலை)
* மட்/ அல் அஸ்ஹர் பெண்கள் உயர்தர பாடசாலை
* மட்/ றகுமானியா மகா வித்தியாலயம்
* மட்/ முனிறா பாலிகா வித்தியாலயம்
* மட்/ அல் ஜூப்ரியா வித்தியாலயம்
* மட்/ மாக்கான் மாக்கார் வித்தியாலயம் (தேசிய பாடசாலை)
* மட்/ அப்துல் காதர் வித்தியாலயம்
* மட்/ அஸ்ரப் வித்தியாலயம்
* மட்/ ஹிஸ்புல்லா வித்தியாலயம்
* மட்/ அமீர் அலி வித்தியாலயம்
* மட்/ மச்நகர் அரசினர் கலவன் பாடசாலை

வணக்கத்தலங்கள்
--------------

* முகைதீன் ஜும்மா பெரிய பள்ளிவாயல்
* ஏறாவூர் கணேச காளிகா ஆலயம் / ஏரூர் மாகாளி

மேற்கோள்கள்
-----------

1. ↑  "காப்பகப்படுத்தப்பட்ட நகல்". Archived from the original on 2013-07-07. பார்க்கப்பட்ட நாள் 2015-01-18.
2. ↑
3. ↑
4. ↑  கூடுதலான வெயிற் காலங்களில் பகல் நேரத்தில் கூடுதலான ஆவியாக்கம் நடைபெற, மாலை வேளையில் இடியுடன் கூடிய மழை பெய்தல்.
5. ↑  STATISTICAL HAND BOOK -1995, KACHCHERI,BATTICALOA.
6. ↑  STATISTICAL HAND BOOK -1995, KACHCHERI,BATTICALOA.

இவற்றையும் பார்க்கவும்
----------------------

* ஏறாவூர் நகரம் பிரதேச செயலாளர் பிரிவு
* ஏறாவூர்ப்பற்று பிரதேச செயலாளர் பிரிவு
**மாந்தை கிழக்கு பிரதேச செயலாளர் பிரிவு** அல்லது **பாண்டியன்குளம் பிரதேச செயலாளர் பிரிவு** இலங்கையின் முல்லைத்தீவு மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே வன்னியில் அமைந்துள்ளது. இப் பிரிவு துணை நிர்வாக அலகுகளாக 15 கிராம அலுவலர் பிரிவுகளைக் கொண்டுள்ளது. அம்பாள்புரம், கரும்புள்ளியன், கொல்லவிளாங்குளம், மூன்றுமுறிப்பு, நட்டாங்கண்டல், ஒட்டறுத்தகுளம், பாலிநகர், பாண்டியன்குளம், பொன்னகர், பூவரசங்குளம், செல்வபுரம், சிரட்டிகுளம், சிவபுரம், வன்னிவிளாங்குளம், விநாயகபுரம் ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் துணுக்காய் பிரதேச செயலாளர் பிரிவும், மேற்கில் மன்னார் மாவட்டமும், தெற்கில் மன்னார், வவுனியா மாவட்டங்களும், கிழக்கில் வவுனியா மாவட்டமும் ஒட்டுசுட்டான் பிரதேச செயலாளர் பிரிவும் எல்லைகளாக உள்ளன.

இப்பிரிவு 490 சதுர கிலோமீட்டர் பரப்பளவு கொண்டது.

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

மேற்கோள்கள்
-----------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

வெளியிணைப்புக்கள்
-----------------

* முல்லைத்தீவு மாவட்ட நிர்வாகப் பிரிவுகளைக் காட்டும் நிலப்படம்
[*தொடர்பிழந்த இணைப்பு*]

| * பா
* உ
* தொ
முல்லைத்தீவு மாவட்டப் பிரதேசச் செயலாளர் பிரிவுகள் |
| --- |
| 
* மாந்தை கிழக்கு பிரதேச செயலாளர் பிரிவு
* கரைதுறைப்பற்று பிரதேச செயலாளர் பிரிவு
* ஒட்டுசுட்டான் பிரதேச செயலாளர் பிரிவு
* புதுக்குடியிருப்பு பிரதேச செயலாளர் பிரிவு
* துணுக்காய் பிரதேச செயலாளர் பிரிவு
* வெலிஓயா பிரதேச செயலாளர் பிரிவு

 |
**பார்வதி குமாரி** (*Parvati Kumari*) என்பவர் ஒரு புகழ்பெற்ற இந்தியப் பாரம்பரிய பாடகி ஆவார். இவருடைய சிறந்த சூஃபி இசைப் பங்களிப்புகளுக்காக அங்கீகரிக்கப்பட்டார். இவரது ஆழ்ந்த இசைத் திறன் மற்றும் வசீகரிக்கும் விளக்கக்காட்சிகள் இவரை இந்தியாவில் குறிப்பிடத்தக்க நபராக நிறுவியுள்ளது. சூபி இசை வெளிப்பாடுகளின் உலகில் இவர் திறமைக்குப் பாராட்டுக்களைப் பெற்றார்.

இளமை
----

பார்வதி குமாரி கந்தருவ மகாவித்தியாலயத்தில் சங்கீத விசாரத்தினையும் தில்லி பல்கலைக்கழகத்தில் இசையில் இளங்கலைப் பட்டத்தினையும் பெற்றார்.

தொழில்
------

புகழ்பெற்ற இசை அமைப்பான **சரிகம இந்தியா**, பார்வதி குமாரியின் விதிவிலக்கான இசைத் திறனைக் கண்டறிவதில் முக்கிய பங்காற்றியது. இவரது "**பார்ஸ் பார்சே நைனா**" எனும் இசைத்தொகுப்பின் வெளியீடு மூலம் அறிமுகமானார். இந்த அறிமுக இசைத்தொகுப்பு இவரது வசீகரிக்கும் குரல் திறன்களை வெளிப்படுத்தியது மட்டுமல்லாமல், இசை உலகில் இவரது கலை ஆய்வுக்கான தொடக்கத்தையும் தந்தது. மேலும் இவர் இசைத் துறையில் நம்பிக்கைக்குரிய அங்கீகாரத்தைப் பெற்றார்.

மேற்கோள்கள்
-----------

1. ↑  "Pakistani writers at Kolkata Literary Fest - Times of India". *தி டைம்ஸ் ஆஃப் இந்தியா*.
2. ↑  "Parvati Kumari - "I don't believe in the â€?Gharana' music tradition&quot". Archived from the original on 4 March 2016. பார்க்கப்பட்ட நாள் 18 March 2011.

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
**சுயி மக்கள்** (Sui people) என்பவர்கள் சீனாவில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் ஓர் இனக்குழுவினர் ஆவர். இவர்கள் பெரும்பாலும் சீனாவின் குயிசூ மாகாணத்தில் வாழும் ஓர் இனக்குழுவினர் ஆவர்.

வரலாறு
------

சுயி மக்கள் ஆன் அரசமரபு காலத்திற்கு முன்பு தெற்கு சீனாவில் வசித்த பழங்கால பாய்யூ மக்களிடமிருந்து வழிவந்தவர்கள் ஆவர். "சுயி" என்ற பெயர் மிங் அரசமரபு காலத்தின் போது ஏற்றுக்கொள்ளப்பட்டது. இந்த வார்த்தைக்கு சீன மொழியில் "நீர்" என்று பொருள்படும்.

மக்கள்தொகையியல்
---------------

இன்று சுயி மக்களில் 93% (ஏறத்தாழ மூன்றரை இலட்சம்) சீனாவின் குய்சோவில் வசிக்கின்றனர். அவர்களில்பெரும்பாலானோர் சாண்டு சுயி தன்னாட்சி மாகாணத்தில் வாழ்கின்றனர். தெற்கே குவாங்சியில் உள்ள ரோங்ஷூய் மாகாணத்தில் உள்ள யிங்டாங் கிராமத்தைச் சுற்றி ஏறத்தாழ பத்தாயிரம் சுயி மக்கள் வாழ்கின்றனர். ஓர் சில சுயி மக்கள் யுனான்மாகாணத்தில் வாழ்கின்றனர். கூடுதலாக, வட வியட்நாமின் துயான் குவாங் மாகாணத்தில் உள்ள ஹங் குவாங் மாவட்டத்தில் 120 சுயி மக்கள் வாழ்கின்றனர். இவர்கள் பல தலைமுறைகளுக்கு முன்பு சாண்டு சுயி மாகாணத்தை விட்டு வெளியேறிய சுயி மக்களின் வழித்தோன்றல்களாக உள்ளனர்.

மொழி
----

பெரும்பாலான சுயி மக்கள் காம்-சுய் மொழிகளின் ஒரு பகுதியான க்ரா-டாய் மொழியைப் பேசுகிறார்கள்.

சமூகம்
------

சுயி மக்களின் குடும்பங்கள் பல்வேறு குலங்களாக ஒழுங்கமைக்கப்பட்டுள்ளது. 

பாரம்பரிய வீடுகள் பொதுவாக பிர் அல்லது பைன் மரத்தால் செய்யப்படுகின்றன. இருப்பினும் இன்றைய காலத்தில் வீடுகள் செங்கற்களால் கட்டப்படுகின்றன.

உணவு
----

சுயி மக்களின் முக்கிய உணவுகளில் அரிசி மற்றும் சோளம், கோதுமை, பார்லி, தினை போன்ற தானியங்கள் மற்றும் வற்றாளை கிழங்கு ஆகியவை அடங்கும். அரிசி ஒரு மூங்கில் அல்லது மூடிய பாத்திரத்தில் குறைந்த தீயில் வேகவைக்கப்படுகிறது. மீன் ஒரு முக்கிய உணவாகும்.

மதம்
----

சுயி மக்கள் பலதெய்வ மற்றும் மூதாதையர் வழிபாட்டை பின்பற்றுகிறார்கள். பாரம்பரியமாக நோய்வாய்ப்பட்ட அல்லது மரணத்திற்கு அருகில் உள்ளவர்களின் வீடுகளில் பிரார்த்தனை மற்றும் தியாகங்களைச் செய்ய ஷாமன்கள் பணியமர்த்தப்பட்டனர். சுயி மதத்தில் 900 க்கும் மேற்பட்ட பேய்கள் மற்றும் கடவுள்கள் உள்ளனர்.

மேற்கோள்கள்
-----------

1. ↑  "全国唯一的水族自治县——三都宣告脱贫-新华网". *www.gz.xinhuanet.com*. Archived from the original on August 9, 2020. பார்க்கப்பட்ட நாள் 2021-02-24.
**சந்தோசு குமார் காக்கர்** (Santosh Kumar Kacker) இந்தியாவைச் சேர்ந்த கழுத்து மற்றும் தலை அறுவைச் சிகிச்சை நிபுணர் ஆவார். தில்லியின் அகில இந்திய மருத்துவ அறிவியல் நிறுவனத்தின் இயக்குனராக இருந்தார். 1960 ஆம் ஆண்டில் மருத்துவத்தில் பட்டம் பெற்ற இவர், 1963 ஆம் ஆண்டில் லக்னோவில் உள்ள இன்றைய கிங் சியார்ச்சு மருத்துவ பல்கலைக்கழகத்தில் தலை மற்றும் கழுத்து மருத்துவத்தில் முதுகலைப் பட்டம் பெற்றார். 1968  ஆம் ஆண்டில் இலண்டனின் இராயல் அறுவைச் சிகிச்சை மருத்துவர்களுக்கான உதவித்தொகையையும் பெற்றார்.

இந்திய மருத்துவ ஆராய்ச்சி கழகம் (ஐசிஎம்ஆர்) மற்றும் இந்திய தலை மற்றும் கழுத்து மருத்துவர்கள் சங்கத்தின் நிபுணர் குழுவில் உறுப்பினராக உள்ளார். *ஊனமுற்றவர்களுக்கான உதவிகளை உருவாக்குவதற்கான குழு* தலைவராகவும் உள்ளார்.   குடியரசுத் தலைவரின் முன்னாள் கவுரவ அறுவை சிகிச்சை நிபுணரான இவர், தனது மருத்துவ ஆராய்ச்சி கண்டுபிடிப்புகளை அசல் ஆராய்ச்சி கட்டுரைகள்  மற்றும் மருத்துவ ஆவணங்கள் என பல சக மதிப்பாய்வு செய்யப்பட்ட பத்திரிகைகளில் வெளியிட்டுள்ளார். இந்திய அரசு இவருக்கு 1986 ஆம் ஆண்டில் நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கியது.  தில்லியில் உள்ள சீதாராம் பார்தியா அறிவியல் மற்றும் ஆராய்ச்சி நிறுவனத்தில் மூத்த ஆலோசகர் பதவியில் இருந்து ஓய்வு பெற்றார்.  வீட்டிலிருந்தே தனது பயிற்சியைத் தொடர்கிறார் மற்றும் தொண்டு மருத்துவமனைகளில் அறுவை சிகிச்சைகளுக்குச் செல்கிறார்.

மேற்கோள்கள்
-----------

1. 1 2 3 4  "Expert profile". Doctor NDTV.com. 2015. பார்க்கப்பட்ட நாள் 21 July 2015.
2. ↑  R. N. Misra; Santosh Kumar Kacker; Subhash Chandra Misra (September 1964). "A note of spongostan lining of mastoidectomy cavity". *Indian Journal of Otolaryngology* **16** (3): 103–114. doi:10.1007/BF03047313. .
3. ↑  Mukhesh Sooknundun; Santosh Kumar Kacker; Rajesh Bhatia; R.C. Deka (November 1986). "Nasal septal deviation: Effective intervention and long term follow-up". *International Journal of Pediatric Otorhinolaryngology* **12** (1): 65–72. doi:10.1016/S0165-5876(86)80059-3. பப்மெட்:3818192. .
4. ↑  "Padma Awards" (PDF). Ministry of Home Affairs, Government of India. 2015. பார்க்கப்பட்ட நாள் 21 July 2015.
5. ↑  "Keeping yourself busy is key". 27 September 2012. பார்க்கப்பட்ட நாள் 21 July 2015.
[*தொடர்பிழந்த இணைப்பு*]
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Capsicum|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**காந்தாரி மிளகாய்** அல்லது **கோல்கொண்டா மிளகாய்** (*Capsicum frutescens*) காய்கறிகளில் ஒரு முக்கிய அங்கம் வகிக்கிறது. இம் மிளகாய் சிவப்பு மிளகாய் அல்லது கார மிளகாய் என அழைக்கப்படுகிறது கன்னியாகுமரி மாவட்டத்தில் மார்த்தாண்டம் பகுதிகளிலும் நீலகிரி மாவட்டம், பந்தலுார், கூடலுார் பகுதிகளிலும் பயிர் செய்யப்படுகிறது. காந்தாரி மிளகாயின் பயிர்க் காலம் 100-120 நாட்கள். நன்கு உழப்பட்ட வளமான வண்டல்மண் இப்பயிருக்கு ஏற்றது. இப்பயிருக்கு நாற்றாங்கால் அமைக்கப் பொருந்தமான காலம் மே – ஜீன் மாதங்களாகும்.

அளவில் சிறியதாக இருந்தாலும் அதிகளவு காரமுடையது. துவக்கத்தில் மஞ்சள் அல்லது பச்சை நிறங்களில் காணப்படும். முதிர முதிர, சிகப்பு நிறமாகி விடுகிறது. இதன் விதைகள் கருப்பைச் சுவருடன் ஒட்டியமைந்துள்ளது. மிளகாயின் நடுப்பகுதியிலுள்ள நஞ்சுக்கொடியில் ‘கேப்சின்’ எனும் காரச்சத்துள்ளது. இதிலுள்ள கேப்சைசின் வீதம் 0.2-0.4%. இதரவகை மிளகாய்களைவிட இதன் கேப்சினின் அளவு 0.5% அதிகமாகும். இதுவே காந்தாரி மிளகாய் மற்ற வகை மிளகாய்களை விட அதிகக்காரமாக இருப்பதற்குக் காரணமாகும்.

மேற்கோள்கள்
-----------

1. ↑  Azurdia, C. Aguilar-Meléndez, A. Cerén-López, J. Contreras, A. & Menjívar, J. 2020. Capsicum frutescens (amended version of 2017 assessment). The IUCN Red List of Threatened Species 2020: e.T110057309A172968369.. Downloaded on 11 October 2021.
2. ↑  "காந்தாரி மிளகாய்".
3. ↑  காந்தாரி மிளகாய் விலையில் காரம்மருத்துவ குணம் உள்ளதால் கிராக்கி...
**ரோகிணி** (*Rohini*) (பிறப்பு: திசம்பர் 15, 1969) தென்னிந்தியத் திரைப்பட நடிகை ஆவார். இவர் குறிப்பிடத்தக்க தமிழ் மற்றும் மலையாளப் படங்களில் நடித்துள்ளார். 1976-ல் குழந்தை நட்சத்திரமாக அறிமுகமானார். தற்போது தமிழ்த் திரையுலகக் கதாநாயகிகளுக்கு பின்னணிக் குரல் கொடுத்து வருகிறார். இவர் ஜோதிகா, தபூ, ரஞ்சிதா, ஐஸ்வர்யா ராய் மற்றும் பலருக்கும் பின்னணிக் குரல் கொடுத்துள்ளார். இவர் தமிழக அரசின் கலைமாமணி விருது பெற்றார். பின்பு 2017ஆம் ஆண்டு வனிதா விருது பெற்றார்.

இளமைக்காலம்
-----------

ரோகிணி திசம்பர் 15, 1969 ஆம் ஆண்டு ராவு நாயுடு, சரஸ்வதி ஆகியோருக்கு பிறந்தார். இவர் நடிகர் ரகுவரனை 1996ஆம் ஆண்டு மணந்தார். ரகுவரன் பல தமிழ்த் திரைப்படங்களில் வில்லன் மற்றும் குணச்சித்திர வேடங்களில் நடித்து பெயர் பெற்றவர். இவர்களுக்கு ரிஷிவரன் என்ற ஒரு மகன் உள்ளார்.

மணமுறிவு
--------

ரகுவரன் போதைப் பழக்கத்திற்கு அடிமையானதால் இவரது திரை வாழ்க்கையை மட்டுமின்றி சொந்த வாழ்க்கையையும் பாதிக்கப்பட்டது. இத்தகைய போதை பழக்கத்தால் இவர் காதல் திருமணம் செய்து கொண்ட நடிகை ரோகிணியும் இவரை விட்டுப் பிரிந்து செல்ல நேர்ந்தது. 2004ஆம் ஆண்டில் சட்டப்படி இருவரும் மணமுறிவு பெற்றுக்கொண்டனர். ரகுவரன் அவரது போதை பழக்கத்தில் இருந்து விடுபட முயற்சி செய்தாலும், அவரால் போதை பழக்கத்தில் இருந்து மீண்டு வர முடியாமல் போனது. பின்பு மார்ச்சு 19, 2008ஆம் ஆண்டு ரகுவரன் உடல்நலக் குறைவால் காலமானார்.

வெளி இணைப்புகள்
---------------

* இணையத் திரைப்பட தரவுத்தளத்தில் ரோகிணி (நடிகை)

மேற்கோள்கள்
-----------




1. ↑
2. ↑  "நடிகை ரோகிணிக்கு வனிதா விருது".
3. ↑
4. ↑
**குறிப்பேடு** ( notebook நோட்புக் எனp பரவலாக அறியப்படுகிறது ) என்பது காகிதப் பக்கங்களின் அடுக்காகும். இவை குறிப்பெடுத்தல், நாட்குறிப்பு அல்லது பிற எழுதுதல், வரைதல் அல்லது வெட்டியொட்டற் புத்தகம் போன்ற நோக்கங்களுக்காகப் பயன்படுத்தப்படுகின்றன.

 சில தேர்ந்தெடுக்கப்பட்ட குறிப்பேடுகள்

வரலாறு
------

ஆரம்ப காலங்களில் மெழுகுப் பலகைகளே குறிப்பேடுகளாகப் பயன்பட்டன. இது பாரம்பரியக் காலத்திலும் இடைக்காலத்திலும் மீண்டும் பயன்படுத்தக்கூடியதாகவும் எடுத்துச் செல்லக்கூடியதாகவும் பயன்படுத்தப்பட்டது. 11 ஆம் நூற்றாண்டிலிருந்து ஐரோப்பிய நாடுகளில் காகிதம் மிகவும் எளிதாகக் கிடைத்ததால், மெழுகுப் பலகைகளின் பயன்பாடு இல்லாமல் போய்விட்டன.இருப்பினும், 16 ஆம் நூற்றாண்டின் பிற்பகுதி வரை வணிக ரீதியாக இங்கிலாந்தில் காகித ஆலையின் வளர்ச்சி ஏற்படாத வரையில் மெழுகுப் பலகைகள் பயன்பாட்டில் இருந்தது.  காகிதம் மெழுகுப் பலகையினை விட மலிவானதாக இருந்தபோதிலும், அழித்துவிட்டு மீண்டும் எழுதக் கூடிய குறிப்பேடுகளின் (இது பிரத்தியேகமாகச் சுத்திகரிக்கப்பட்ட காகிதத்தால் ஆனது, அதைச் சுத்தமாகத் துடைத்து மீண்டும் பயன்படுத்த முடியும்) விலை சற்று அதிகமாக இருந்தது.

  

சேக்ஸசுபியரின் காலத்தில் இத்தகைய குறிப்பேடுகள் பரவலாகக் காணப்பட்டாலும், மிகச் சில உதாரணங்கள் மட்டுமே எஞ்சியிருக்கின்றன. அவற்றின் சரியான தன்மை, பயன்பாடு அல்லது உற்பத்தியின் வரலாறு பற்றி போதிய தகவல்கள் இல்லை.   அச்சிடப்பட்ட பஞ்சாங்கத்தின் பழைய பதிப்பு 1527 இல் பெல்ஜியத்தின் ஆண்ட்வெர்ப் நகரில் செய்யப்பட்டது. 15ஆம் நூற்றாண்டின் முடிவில், அட்டவணைப் புத்தகங்கள் இங்கிலாந்திற்கு இறக்குமதி செய்யப்பட்டன, பின்னர் 1570 களிலிருந்து இவை இலண்டனில் அச்சிடப்பட்டன.

பயன்கள்
-------

 குறிப்பேட்டில் உள்ள குறிப்புகள்
வரைவதற்குப் பொருத்தமான வெற்றுக் காகிதத்தின் பரந்த இடைவெளிகளை உள்ளடக்கிய குறிப்பேடுகளைப் பெரும்பான்மையாக கலைஞர்கள் பயன்படுத்டுகின்றனர். ஓவியம் வரைந்தாலோ அல்லது வேலைப்பாடுகளுடன் கூடிய வேலையினைச் செய்தாலோ தடிமனான காகிதத்தையும் பயன்படுத்தலாம். இலகுவான குறிப்பேடுகளையே பெரும்பான்மையாகப் பயன்படுத்துவர் ஏனெனில் இயற்கைக்காட்சிகளை வரைவதற்கு அவர்கள் வழக்கமாக எல்லா இடங்களிலும் தங்கள் குறிப்பேடுகளை எடுத்துச் செல்லலாம்.அதேபோல் இசையமைப்பாளர்கள் தங்கள் பாடல் வரிகளை எழுத குறிப்பேடுகளைப் பயன்படுத்துகின்றனர். வழக்குரைஞர்கள் சட்டப் பட்டைகள் எனப்படும் பெரிய குறிப்பேடுகளைப் பயன்படுத்துகின்றனர். மேசைகளில் பயன்படுத்த பொருத்தமானவை.

மேற்கோள்கள்
-----------

1. 1 2 3  Stallybrass, P.; Chartier, R.; Mowery, J. F.; Wolfe, H. (Winter 2004). "Hamlet's Tables and the Technologies of Writing in Renaissance England". *Shakespeare Quarterly* **55** (4): 379–419. doi:10.1353/shq.2005.0035.
2. ↑  Bower, Jacqueline (2000). "Kent Towns, 1540–1640". in Zell, Michael. *Early Modern Kent 1540–1640*. Boydell Press. பக். 170. பன்னாட்டுத் தரப்புத்தக எண்:0-85115-585-5. .
3. ↑  Woudhuysen, H. R. (2004). "Writing-Tables and Table-Books". *Electronic British Library Journal*. doi:10.23636/924.
தாந்திரிகக் கலை (மேல் இடமிருந்து, கடிகாரச் சுற்றுப்படி): இந்து தாந்திரிக தேவதை, பௌத்த தாந்திரிக தேவதை, சமண தாந்திரிக ஓவியம், குண்டலினி சக்கரங்கள், 11-ஆம் நூற்றாண்டு தாந்திரிக இயந்திரம்
ஒன்பது முக்கோணங்களில் 43 சிறிய முக்கோணங்கள் கொண்ட ஸ்ரீயந்திரம் எனப்படும் ஸ்ரீசக்கரம்
**தாந்திரீகம்** எனப்படும் வழிபாட்டு முறையை பெரும்பாலும் இந்தியா மற்றும் திபெத் பகுதிகளில் சாக்த சமயத்தவர்கள், வச்ராயான பௌத்த சமயப் பிரிவினர்
மற்றும் சுவேதாம்பர சமண சமயத்தினர் கடைப்பிடிக்கின்றனர்.

இந்து சமயத்தில் தாந்த்திரீக முறையில் வழிபட மந்திரங்கள் மிகவும் முக்கிய இடத்தை வகிக்கின்றது. இந்த தாந்திரீக மந்திரங்களில் மற்ற சமயத்தவர்களின் மந்திரங்களைவிட இரண்டு முக்கியமான அம்சங்கள் உண்டு. அவை "பீஜ மந்திரம்" (விதை போன்றது) என்றும் "சக்தி மந்திரம்" என்றும் கூறப்படும். பீஜ மந்திரம் ஒரே ஓர் அசை மட்டும் கொண்ட சிறப்பான ஆன்மீக சக்தி கொண்டது. வெவ்வேறு வகையான கடவுளைக் குறிக்க வெவ்வேறு வகையான பீஜ மந்திரங்கள் உண்டு. தந்திர மார்க்கத்தில் ஒவ்வொரு மந்திரமுமே ஒர் பீஜ மந்திரத்துடன்தான் தொடங்கும்.

பீஜ மந்திரத்துடன் தொடர்புடைய மந்திரங்களே அதிக சக்தி உடையதாக கருதப்படுகிறது. ஒரு குருவின் மூலம் பெறப்பட்ட மந்திரத்தைத் திரும்பத் திரும்பக் கூறுவதால் இறைக்காட்சி கிட்டுவது எளிதாகும். அத்தோடு இத்தகைய மந்திர உச்சரிப்புக்களோடு இறைவனுக்குப் படைக்கப்படும் பொருள்களையும் இறைவன் உடனேயே ஏற்றுக் கொண்டுவிடுவதாகவும் நம்பப்படுகிறது. யந்திரங்கள்

தாந்திரீக வழிபாட்டோடு தொடர்புடையவை. அவை புனிதம் மிக்கதும் யோக சக்தி வாய்ந்தது. சில யந்திரங்கள் கடவுளின் அடையாளமாகக் குறிக்கப்பட்டு வழிபடப்படுகிறது. எடுத்துக்காட்டு: ஸ்ரீசக்கரம் (தேவி யந்திரம்).

மேற்கோள்கள்
-----------

1. ↑  Brooks, Douglas Renfrew, *The Secret of the Three Cities: An Introduction to Hindu Shakta Tantrism* The University of Chicago Press (Chicago, 1990).
2. ↑  Bengali Shakta," World Culture Encyclopedia, South Asia.
3. ↑
4. ↑  Wallis, Christopher (2012). *Tantra Illuminated*. பக். 26.
5. ↑  Wallis, Christopher (2012). *Tantra Illuminated*. பக். 27.

நூல் உதவி
---------

* இந்து மதத்தின் மையக் கருத்து, நூலாசிரியர், சுவாமி பாஸ்கரானந்தர், சென்னை இராமகிருஷ்ண மடம் வெளியீடு.

வெளி இணைப்புகள்
---------------

* Examples of Vajrayana Buddhist Mantras பரணிடப்பட்டது 2021-12-28 at the வந்தவழி இயந்திரம்
* The Berzin archive. Archive on texts and teachings of Vajrayana, Tibetan Buddhism, Islam and Bon
* தாந்திரீக கோட்பாடு  பரணிடப்பட்டது 2016-03-04 at the வந்தவழி இயந்திரம்
* இந்திய மெய்யியலில் தாந்திரீகம்
* Lalita Tripurasundari, the Red Goddess
* Sri Chakra in North America பரணிடப்பட்டது 2014-07-04 at the வந்தவழி இயந்திரம்

இந்து மெய்யியல் கருத்துருக்கள்
சிவகங்கை சமஸ்தானம் என்பது தமிழ்நாட்டில் இராமநாதபுரம் சமஸ்தானத்திலிருந்து பிரிக்கப்பட்ட ஒரு சமஸ்தானம் ஆகும்.   இந்திய சுதந்திரப் போராட்டத்தில் ஆங்கிலேயரை எதிர்த்து போர் புரிந்த மன்னர் முத்து வடுகநாதர் தேவர் இராணி வேலு நாச்சியார் சிவகங்கை சமஸ்தானத்தை தலைநராகக் கொண்டு ஆட்சி செய்தவர்கள்.

படிமம்:Rani Velunachiyar.jpgஇந்திய விடுதலை வீராங்கனை இராணி வேலுநாச்சியார்

வரலாறு
------

17-ஆம் நூற்றாண்டுகளில் ராமநாதபுர சமஸ்தானம் மிகப்பெரிய சமஸ்தானமாக இருந்தது. இன்றைய சிவகங்கை, விருதுநகர், புதுக்கோட்டை, தஞ்சாவூர் மாவட்டத்தின் சில பகுதிகளை உள்ளடக்கியதுதான் அன்றைய ராமநாதபுர சமஸ்தானமாகும். 

1674 முதல் 1710 வரை ராமநாதபுர சமஸ்தானத்தை ஆட்சி செய்து வந்தவர் மன்னர் இரகுநாத கிழவன் சேதுபதி அவர் மறைவுக்கு பின் மன்னர் முதலாம் விஜயரகுநாத சேதுபதி மன்னரானார். சிவகங்கையிலிருந்து சுமார் 7 கிமீ தொலைவில் உள்ள நாலுகோட்டை என்ற சிற்றுரை தலைநகரமாக கொண்டு ஆட்சி புரிந்த அரசுநிலையிட்ட விஜயரகுநாத சசிவர்ணத் தேவர் வீரத்தை அறிந்து தனது மகள் அகிலாண்டேஸ்வரி நாச்சியாரை பெரியஉடையார்தேவர் மகன் சசிவர்ணத்தேவருக்கு மணமுடித்து சுமார் 1000 படை வீரர்களையும், இன்றைய சிவகங்கை மாவட்டத்தின் முக்கிய பகுதிகளான பிரான்மலை, சிங்கம்புணரி, திருப்பத்தூர், திருமயம், காளையார்கோவில், தொண்டி, திருப்புவனம் போன்ற பகுதிகளை சீதனமாக அளித்து வரி வசூலிக்கும் உரிமையை அளித்தார்.

முதலாம் விஜயரகுநாத சேதுபதிக்கு பின் சுந்தரேசுவர ரகுநாத சேதுபதி மன்னரானார். அவரை இரகுநாத கிழவன் சேதுபதி மகன் பவானி சங்கர சேதுபதி சிறைபடுத்தி மன்னராக தனக்குத் தானே முடிசூடிக் கொண்டார். பவானி சங்கரன் மன்னரான பின் சிவகங்கை மன்னர் சசிவர்ணத் தேவர் மீது படையெடுத்து சிவகங்கையை தன் ஆளுமைக்கு உட்படுத்தினார். பின்னர் சுந்தரேசுவர சேதுபதி தம்பி கட்டயத்தேவனை நாட்டை விட்டு துரத்தினார். 

ஒரு நாள் சசிவர்ணத்தேவர் சிவகங்கைக் காட்டுப்பகுதியில் சென்று கொண்டிருந்த போது அங்கு தவம் செய்து கொண்டிருந்த சாத்தாப்பையா என்ற முனிவரை சந்தித்தார். அந்த முனிவர் சசிவர்ணத்தேவரை பார்த்த உடனே நடந்தது அனைத்தையும் தெரிவித்தார். பின் சில மந்திரங்களை அவரிடம் சொல்லிவிட்டு தஞ்சை மன்னர் துளஜாஜி பற்றியும் அவர் வளர்க்கும் புலியை பற்றித் தெரிவித்து அந்த புலியை கொன்று உன் வீரத்தை காண்பித்து அந்த மன்னரிடம் உதவி கேள் என்று சொன்னார். சசிவர்ணத்தேவர் அங்கு மாறுவேடத்தில் சென்று அந்த புலியை கொன்று தன் வீரத்தை நிரூபணம் செய்தார். இவருக்கு முன்னமே அங்கு அடைக்கலம் புகுந்த கட்டயத்தேவர் இவரின் வீரத்தை பார்த்து அவரை அடையாளம் கண்டு கொண்டார். பின்னர் இருவரின் நிலைமையை புரிந்து கொண்ட தஞ்சை மன்னர் தன் படைகளை அளித்து பவானி சங்கரன் மீது போர் தொடுத்து 1730-இல் உறையூர் போரில் பவானிசங்கரனை வீழ்த்தி ராமநாதபுரத்தை மீட்டு கட்டயத்தேவர் மன்னரானார்.

பிரித்தானிய கிழக்கிந்திய கம்பெனியின் ஆட்சியாளர்களால் இச்சமஸ்தானம் கைப்பற்றப்பட்டு, மதுரை மாவட்டத்துடன் இணைக்கப்பட்டது.

மன்னர்கள்
---------

* கௌரி வல்லப அரசு நிலையிட்ட விஜய ரகுநாத சசிவர்ணத் தேவர் பெரிய உடையாத் தேவர்
* கௌரி வல்லப சசிவர்ண விஜய ரகுநாத முத்து வடுகநாதர் பெரிய உடையாத் தேவர்
* கௌரி வல்லப இராணி வேலு நாச்சியார்
* கௌரி வல்லப இராணி வெள்ளச்சி நாச்சியார்
* கௌரி வல்லப வேங்கன் பெரிய உடையாத் தேவர்
* கௌரி வல்லப உடையன தேவர்

மேற்கோள்கள்
-----------

1. ↑
2. ↑
3. ↑
4. ↑
**அந்தக்கரணம்** கர்மேந்திரியங்கள் மற்றும் ஞானேந்திரியங்களின் பின்னணியில் இருந்து கொண்டு அவற்றின் செயல்களை ஒருங்கிணைத்து, நமக்கு உள்ளே இருந்து அறிவை உண்டாக்குகின்ற, கண்களுக்கு தெரியாத புலனையே அந்தக்கரணம் என்று வேதவேதாந்த சாத்திரங்கள் கூறுகிறது.

அந்தக்கரணமானது **மனம், புத்தி, சித்தம் மற்றும் அகங்காரம்** எனும் **நான்கு** வகையாக மாறுபட்டு செயல்படுகிறது. `இது இவ்வாறு, அவ்வாறு அல்ல` என்று பொருளை (வஸ்து) குறித்து உறுதியான அறிவை (ஞானத்தை) ஏற்படுத்தும் அந்தகரணத்தின் செயல்தான் புத்தியாகும்.

மனமானது சங்கல்பம் மற்றும் விகல்பம் ஆகியவைகளின் தன்மையாகும். சங்கல்பம் எனில் எண்ணுதல், சிந்தித்தல் முதலியவைகளாகும். விகல்பம் எனில் சந்தேகப்படுதல், ஐயப்படுதல் ஆகும். அந்தகரணத்தின் மாறுதல்கள் ஒரு விசயத்தைக் குறித்து அல்லது ஒரு செயலைக் குறித்து இத்தன்மையினால் எழும் போது அதனை மனம் என்று அழைக்கப்படுகிறது.

இந்த மனம் மற்றும் புத்தி எனும் இந்த இரண்டிலேயே சித்தமும் அகங்காரமும் அடங்கியுள்ளன. சித்தம் என்பது புத்தியிலும், அகங்காரமானது மனதிலும் அடங்கியுள்ளது.

அனுசந்தானம் எனில் முன்பு நடந்த நிகழ்வுகளை நினைவுப்படுத்திக் கொள்வது ஆகும். ஒரு விசயத்தை நினைவுபடுத்திக் கொள்வது சித்தத்தின் முக்கியமான இலக்கணமாகும்.

**அகங்காரம்** எனப்படுவது `தான்` `தன்னுடைய` என்று எண்ணமே அகங்காரம் எனப்படும்.

உதவி நூல்
---------

* வேதாந்த சாரம், சுலோகம் 65 முதல் 69 முடிய, நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை.
* ஆதிசங்கரரின் வேதாந்த சூத்திரங்கள், தொகுதி 1
* ஆதிசங்கரரின் வேதாந்த சூத்திரங்கள், தொகுதி 2

வெளி இணைப்புகள்
---------------

*

மேற்கோள்கள்
-----------

1. ↑  "What is Antahkarana? - Definition from Yogapedia". *Yogapedia.com* (in ஆங்கிலம்). பார்க்கப்பட்ட நாள் 2022-03-26.
2. ↑  "Antahkarana". *Tripurashakti* (in அமெரிக்க ஆங்கிலம்). பார்க்கப்பட்ட நாள் 2022-03-26.
3. ↑  "What is Antahkarana? - Definition from Yogapedia". En.mimi.hu. பார்க்கப்பட்ட நாள் 2019-07-19.

இந்து மெய்யியல் கருத்துருக்கள்
பதஞ்சலி முனிவர்
**நிர்விகல்ப சமாதி** என்பது அறிபவன் (பிரம்மம்) மற்றும் அறியப்படும் பொருள் (சீவன்) போன்ற வேறுபாடுகள் அகன்று இரண்டாவதற்ற பிரம்ம வடிவாகவே ஆகி பிரம்மத்துடன் ஒன்றி, ஒடுங்கியுள்ள மனநிலைதான் நிர்விகல்ப சமாதி என்று பதஞ்சலி முனிவர் விளக்கியுள்ளார். இந்த நிர்விகல்ப சமாதி நிலையை **அசம்ப்ரஜ்ஞாத சமாதி** என்றும் அழைக்கிறார் பதஞ்சலி முனிவர். இதில அறிபவன் (திருக்), அறியப்படும் பொருள் (திருஷ்யம்) போன்ற வேறுபாடுகள் அனைத்தும் கரைந்து போயிருக்கும். பிரம்மவஸ்து ஒன்று மட்டுமே அனுபவத்தில் இருக்கும். திருமூலரும் இதே கருத்தை (எட்டாம் தந்திரம்-21வது பாடல்),

மரத்தை மறைத்தது மாமத யானை
மரத்தில் மறைந்தது மாமத யானை
பரத்தை மறைத்தன பார்முதல் பூதம்
பரத்தில் மறைந்தன பார்முதல் பூதமே` என்று பாடியுள்ளார்.
இத்தகைய உயர்ந்த சமாதி நிலையை அடைவதற்கு, யமம், நியமம், ஆசனம், பிராணாயாமம், பிரத்யாகாரம், தாரணம், தியானம், சமாதி எனும் எட்டு படிகளில் சாதனை செய்ய வேண்டும். இவற்றை இடைவிடாத பயிற்சி மேற்கொண்டால், நிர்விகல்ப சமாதி யின் மூலம் பிரம்ம அனுபவம் நேரடியாக உண்டாகும்.

எவ்வாறு உப்பானது தண்ணீரில் கரைந்து தன் வடிவத்தை இழந்து தண்ணீரின் வடிவத்தை ஏற்று தன் வடிவத்தை இழப்பது போல, இரண்டற்ற பிரம்மவஸ்துவின் (மெய்ப்பொருளின்) வடிவத்தை அடைந்த சீவனின் மனதின் வடிவமானது (எண்ணங்கள்/விருத்தி) காணப்படுவது இல்லை. இரண்டற்ற பரபிரம்மம் மட்டுமே உணரப்படுகிறது.

நிர்விகல்ப சமாதியில் மட்டுமே பிரம்ம தரிசனம் ஆகும் வரையிலும் சீவனிடனிருந்த சித்தவிருத்தியானது தானே மறைந்து, பிரம்மம் மட்டுமே எஞ்சி நிற்கிறது.

எனவே அயர்ந்த உறக்க நிலையும் சமாதியும் ஒன்றுதானா எனும் ஐயத்திற்கு இடமில்லை. இந்த இரு நிலைகளுமே மனதின் எண்ணங்கள் தென்படுவதில்லை என்பது பொதுவாக இருப்பினும், நிர்விகல்ப சமாதியில் மனதின் எண்ணங்களானது உள்ளது. உறக்கநிலையில் மனதில் எண்ணங்கள் இல்லை என்ப்தால் உறக்க நிலையை சமாதி நிலைக்கு ஒப்பிடக்கூடாது.

அயர்ந்த உறக்க நிலையிலும் அறிபவன் (பிரம்மம்), அறிவு, அறியப்படும் பொருள் என்னும் பகுப்புக்கள் இருப்பதில்லை. எண்ணங்கள் இருப்பதில்லை. எனவேதான் உறக்கநிலைக்கும், நிர்விகல்ப சமாதிக்கும் உள்ள வேறுபாடுகள் விளக்கப்படுகிறது.

நிர்விகல்ப சமாதியில் சித்தவிருத்தி ஏற்படாமல் இருப்பதற்கு அது பிரம்மனின் வடிவத்தைப் பெற்றிருப்பதே காரணமாகும். உப்பு, நீரில் கரைந்து இருப்பதால் அது தென்படாமல் இருப்பினும் உப்பின் தன்மை நீரில் இருக்கதான் செய்கிறது. ஆனால், அயர்ந்த உறக்கநிலையில் மனதில் எண்ணங்கள் ஏற்படாமல் இருப்பதற்கு அது இல்லாமல் இருப்பதுதான் காரணமாகும். கிரகிக்கத் தக்க எந்தப் பொருளுமே அந்த நிலையில் இல்லாமலிருப்பதால் மனமானது தன்னுடைய காரணமான அறியாமை எனும் அஞ்ஞானத்தில் தற்காலிகமாக ஒடுங்கியிருக்கிறது.

பதஞ்சலி முனிவர் தன்னுடைய யோக சூத்திரத்தில் (1. 10) அயர்ந்த உறக்கநிலையிலும் தமோ குணத்தைச் சார்ந்துள்ள எண்ணங்கள் காணப்படும் என்று கூறியுள்ளார்.

இதனையும் காண்க
--------------

* சவிகல்ப சமாதி
* சமாதி (பதஞ்சலி)

மேற்கோள்கள்
-----------

1. ↑  Nirvikalpa-Samadhi

உசாத் துணை
----------

* பதஞ்சலி யோசூத்திரம்
* வேதாந்த சாரம், நூலாசிரியர், சதானந்த யோகீசுவரர்

வெளி இணைப்புகள்
---------------

* பதஞ்சலி யோக சூத்திரத்தை தமிழில் கேட்க

இந்து மெய்யியல் கருத்துருக்கள்
**மௌன விரதம்** என்பது மௌன விரதமாவது வாயாலும், மனதாலும், செயலாலும் பேசாதிருப்பதே என பதஞ்சலி முனிவர் தனது யோக சூத்திரம் எனும் நூலில் விளக்கியுள்ளார்.. இன்பம், துன்பம் இரண்டையும் மௌன விரதம் இருப்பதன் மூலம் எப்போதும் மனம் அலைபாயாமல் இயல்பாக இருக்கும். பதஞ்சலி முனிவரின் யோகா எனும் இந்த தத்துவத்தை இந்து சமயம், சமண சமயம், பௌத்த சமயம் மற்றும் பல சமயங்களும் ஏற்றுக் கொண்டுள்ளன. மௌன விரதத்தின் அவசியத்தையும் அதன் பெருமைகளையும் தங்கள் வேத நூல்களில் வலியுறுத்தியுள்ளனர்.

மன அமைதிக்கு தேவை மகிழ்ச்சி. அது மௌன தவத்தால் மட்டுமே கிட்டும். பல செயல்களைப் பேசி சாதிப்பதை விட மௌன விரதத்தால் சாதிப்பது எளிது.

சிறப்பு வாய்ந்த மௌன விரதத்தை மாதம் ஒரு முறையாவது கடைப் பிடித்தால் உடலுக்கும் நல்லது மனதுக்கும் நல்லது.

வாய் தானே பேசக் கூடாது என எழுதிக் காட்டுவதும் சைகையில் பேசுவதும் சரியல்ல. அதில் மௌன விரத நிறைவு ஏற்படாது. மௌனம் என்பது ஆழ்நிலையில் அமைதியாய் இருத்தல். மோன நிலை என்பார்கள். ஆனந்தம் பிறக்கும் நிலை இங்கு தான் உருவாகிறது.

பகவான் ரமணர் மோனத் தவமிருந்தது அனைவரும் அறிந்ததே. பால் பிராண்டன் என்ற மேலை நாட்டு மெய்யியல் அறிஞர், தனது நூலில் ரமண மகரிஷியின் ஆழ்ந்த மௌனத்தைப் போற்றி எழுதி இருக்கிறார்.

மௌனத் தவமிருந்து சித்திகள் பல பெறலாம் என பதஞ்சலி முனிவர் தனது யோக சூத்திரம் எனும் நூலில் குறிப்பிட்டுளார்.

உசாத்துணை
---------

* பதஞ்சலி யோக சூத்திரம்
* Sound of Silence

இந்து மெய்யியல் கருத்துருக்கள்
**வித்யா** (சமஸ்கிருதம்: विद्या) முதன்மையாக விஞ்ஞானம், கற்றல், தத்துவம், அறிவு, புலமைத்துவம், உண்மை - பொய் அறியும் அறிவு ஆகியவற்றை குறிக்கும்.. அதன் வேர் வித் (சமஸ்கிருதம்: विद्) என்பது - அதாவது, காரணம் கண்டுபிடித்தல், அறிதல், பெறுதல் அல்லது புரிதல். 
வித்யா என்றால் "ஞானம்" அல்லது "தெளிவு" என்ற பொருளில் தென் ஆசிய மொழிகளான பாலி மற்றும் சிங்களத்தில் வழங்கப்படுகிறது.. இது ஒரு பிரபலமான இந்தியப் பெயர். இந்தோனேசியாவிலும் இந்தப் பெயர் புழக்கத்தில் உள்ளது. இந்து மதத்தில் புராண கருத்துப்படி இந்தப்பெயர் ஞானம் மற்றும் கற்றலைக் குறிக்கும். வித்யாவுக்கு எதிர்ச்சொல் அவித்யா (அறியாமை அல்லது தவறான தகவல்) ஆகும்.

இந்து சமயப்படி வித்யா என்பது கீழ் கண்ட ஆறு இந்து தத்துவங்களையும் கற்பதாகும்.

* நியாயம்
* யோகக் கலை
* வைசேஷிகம்
* சாங்கியம்
* மீமாம்சம்
* வேதாந்தம்

சரஸ்வதியின் அடைமொழி
-------------------

சரஸ்வதி தேவி, ராஜா ரவி வர்மா ஓவியம்
வித்யா என்னும் பெயர் இந்து கடவுளான சரஸ்வதியின் அடைமொழி ஆகும். இந்து நம்பிக்கைப்படி சரஸ்வதி, பிரம்மாவின் மனைவி. சரஸ்வதிக்கு உயர்ந்த தெய்வீக பெண் சக்தி உண்டு, அது மனிதர்களை தூய்மைப்படுத்தி, வலுப்படுத்தி, உயர்த்தும் என்பது நம்பிக்கை. அதனால் அவர் கலைமகள் ஆவர்.

சரஸ்வதி ஞானம், இசை, காலை, அறிவு மற்றும் கல்வியின் கடவுள். இவர் முப்பெரும் தேவிகளாம், சரஸ்வதி, லட்சுமி, பார்வதியில் ஒருவர். இவர்கள் மூவரும் பிரம்மா, விஷ்ணு, சிவனின் படைத்தல், காத்தல், அளித்தால் தொழிலில் உறுதுணையாக இருப்பர். காலத்தில் பழமையான ருக் வேதத்தில் வித்யா என்ற சொல் காணப்படவில்லை. பிற்கால வேத நூல்களான அதர்வண வேதத்திலும், யசுர் வேதம் மற்றும் உபநிடதங்களின் ஒரு பகுதியான பிரமாணங்களிலும் வித்யா என்ற சொல் காணப்படுகிறது. அவர் கலைமகளாக வேத காலம் முதல் இன்றுவரை உள்ளார். சரஸ்வதி வழிபாடு இந்தியாவின் பல்வேறு இடங்களில் கொண்டாடப்படுகிறது.. அன்று சிறு குழந்தைகளுக்குக் கைப்பிடித்து எழுதச் சொல்லிக்கொடுப்பர். இந்தியாவில் சமணம் மற்றும் புத்த மதத்திலும் சரஸ்வதியை வழிபடுகின்றனர்.

மேற்கோள்கள்
-----------

1. ↑  Archibald Edward Gough. *Philosophy of the Upanishads*. Trubner & Co.. பக். 48. .
2. ↑  "Spokensanskrit.de Dictionary". Spokensanskrit.de.
3. ↑  Gandhi, Maneka (2004). *The Penguin Book of Hindu Names for Girls*. New Delhi: Penguin Books. பக். 141. பன்னாட்டுத் தரப்புத்தக எண்:978-0-14-303169-7. இணையக் கணினி நூலக மையம்:60454994.. பார்த்த நாள்: 2018-12-06.
4. ↑  Gandhi, Maneka (2004). *The Penguin Book of Hindu Names for Boys*. New Delhi: Penguin Books. பக். 394. பன்னாட்டுத் தரப்புத்தக எண்:978-0-14-303168-0. இணையக் கணினி நூலக மையம்:60391724.. பார்த்த நாள்: 2018-12-06.
5. ↑   *Going to school in South Asia*. Greenwood Publishing Group. பக். 75. .
6. ↑  Encyclopaedia of Hinduism, p. 1214; Sarup & Sons, ISBN 978-81-7625-064-1
7. ↑  Thomas B.Coburn. *Devi Mahatmya*. Motilal Banarsidass. பக். 189. .
8. ↑  Vasant Panchami Saraswati Puja பரணிடப்பட்டது 23 செப்தெம்பர் 2014 at the வந்தவழி இயந்திரம், Know India – Odisha Fairs and Festivals

இந்து மெய்யியல் கருத்துருக்கள்